CELEX: 22019D1640
Language: sk
Date: 2017-12-15 00:00:00
Title: Rozhodnutie Spoločného výboru EHP č. 232/2017 z 15. decembra 2017, ktorým sa mení príloha II (Technické predpisy, normy, skúšky a certifikácia) k Dohode o EHP [2019/1640]

3.10.2019   
               
               
                  SK
               
               
                  Úradný vestník Európskej únie
               
               
                  L 254/43
               
            
         ROZHODNUTIE SPOLOČNÉHO VÝBORU EHP
         č. 232/2017
         z 15. decembra 2017,
         ktorým sa mení príloha II (Technické predpisy, normy, skúšky a certifikácia) k Dohode o EHP [2019/1640]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     1.
                  
                  
                     Smernica Rady (EÚ) 2015/652 z 20. apríla 2015, ktorou sa stanovujú metodiky výpočtu a požiadavky na predkladanie správ podľa smernice Európskeho parlamentu a Rady 98/70/ES týkajúcej sa kvality benzínu a naftových palív (1), v znení korigenda uverejneného v Ú. v. EÚ L 129, 27.5.2015, s. 53, sa má začleniť do Dohody o EHP.
                  
               
                     2.
                  
                  
                     Príloha II k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V kapitole XVII prílohy II k Dohode o EHP sa za bod 6d [nariadenie Komisie (EÚ) č. 1307/2014] vkladá tento text:
            
                        „6e.
                     
                     
                        
                           32015 L 0652: smernica Rady (EÚ) 2015/652 z 20. apríla 2015, ktorou sa stanovujú metodiky výpočtu a požiadavky na predkladanie správ podľa smernice Európskeho parlamentu a Rady 98/70/ES týkajúcej sa kvality benzínu a naftových palív (Ú. v. EÚ L 107, 25.4.2015, s. 26), v znení korigenda uverejneného v Ú. v. EÚ L 129, 27.5.2015, s. 53.
                        Ustanovenia smernice sa na účely tejto dohody vykladajú s touto úpravou:
                        Odkazy na iné akty v smernici sa uplatňujú v tom rozsahu a v tej forme, v akých sú tieto akty začlenené do tejto dohody.“
                     
                  
         
            Článok 2
            Znenie smernice (EÚ) 2015/652 v znení korigenda uverejneného v Ú. v. EÚ L 129, 27.5.2015, s. 53 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 16. decembra 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 15. decembra 2017
            
               
                  Za Spoločný výbor EHP
               
               
                  predsedníčka
               
               Sabine MONAUNI
            
         
         
            (1)  Ú. v. EÚ L 107, 25.4.2015, s. 26.
         
            (*1)  Ústavné požiadavky neboli oznámené.